**§ 1: Parterne**

Forening: Haslev Svømmeklub, Sofiendalsvej 42 C, 4690 Haslev

CVR-nr.: 21789038

og

Træner/instruktør: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresse: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cpr.nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

indgår på de i kontrakten nævnte vilkår aftale om, at være

Træner/Instruktør :

Hjælper :

Andet : \_\_\_\_\_\_\_\_\_\_\_\_\_\_\_\_\_\_\_\_\_

som lønnet træner/instruktør i foreningen.

**§ 2: Ansættelsesperiode**

1. Træneren/instruktøren tiltræder den \_\_\_\_\_\_\_\_\_\_\_\_\_\_\_\_\_\_\_ og fratræder ved sæsonafslutning i 2. kvartal 2019. Sidste ansættelsesdag fremgår af holdoversigten Der er således tale om et tidsbegrænset ansættelsesforhold. I perioden kan ansættelsesforholdet dog opsiges af parterne, jf. stk. 3.

2. Kontrakten kan af hver part opsiges med \_\_1\_\_ måned(ers) varsel til udgangen af en måned 3. Hvis den ene af parterne væsentligt misligholder sine forpligtelser, kan den anden part ophæve kontrakten med øjeblikkelig virkning.

**§ 3: Arbejdsopgaver og ansvarsområde**

1. Træneren/instruktøren har fået tildelt ansvaret for at lede eller assistere på følgende hold: \_\_\_\_\_\_\_\_\_\_\_\_\_\_\_\_\_\_\_\_\_ Disse kan fremgå i funktionsbeskrivelsen, som i givet fald vedlægges denne ansættelsesaftale – De enkelte arbejdstider fremgår af holdoversigten (i kubmodulet)

2. Trænerens/instruktørens opgaver kan beskrives nærmere i et tillæg til denne kontrakt. Tillægget betegnes ”Funktionsbeskrivelse”.

3. Træneren/instruktøren har fået tildelt opgaven at træne og udvikle det /de hold, som er nævnt i stk. 1. Dette foregår inden for de aftalte rammer og under ansvar over for bestyrelsen.

4. Træneren/instruktøren må ikke under ansættelsesforløbet have lignende lønnet eller ulønnet arbejde/hverv i en anden forening/klub uden bestyrelsens accept.

**§ 4: Arbejdssted**

1. Arbejdet vil hovedsageligt foregå i/på foreningens faciliteter. Derudover må det påregnes, at en del af arbejdet udføres i forbindelse med træningslejre, stævner og tilsvarende på disses afholdelsessted. Endvidere må der påregnes forberedende hjemmearbejde samt andet forberedende arbejde andre relevante steder, bl.a. i forbindelse med stævner, træning osv.

Arbejdstid som påregnes fremgår af den vedlagte holdoversigt. Dertil tilkommer det arbejde som yderligere aftales med svømmeklubben.

**§ 5: Sygdom**

1. Ved sygdom er det instruktørens/trænerens pligt at meddele dette til rette vedkommende hurtigst muligt. Ved forventet længerevarende sygdom (to uger eller derover) indberettes dette til bestyrelsen hurtigst muligt, hvorefter der tages stilling til, om instruktøren/ træneren kan fortsætte med sit hverv. Opsigelse i forbindelse med sygdomsfravær på fire uger eller mere kan ske med fire ugers varsel. Fravær er ulønnet.

**§ 6: Aflønning**

* 1. Træneren/instruktøren aflønnes med i alt kr. \_\_\_\_\_\_\_\_\_\_\_pr undervisningstime. Der aftales per sæson, om aflønning skal ske som omkostningsgodtgørelse, hvor der efter skatterådets bestemmelser kan godtgøres maksimalt efter følgnede takster (2020)

telefonsamtaler og internetforbrug: 2.400 kr administrative omkostninger: 1.450 kr, køb, vask og vedligeholdelse af tøj: 2.000 kr.Ialt maksimalt 5.850 DKK eller som skattepligtig indkomst.

2. Den aftalte løn betales bagud med udbetalingen på følgende tidspunkter:

Senest 1 måned efter aflevering af opgørelse (Senest sidste hverdag)

– dog kun 1 gang per måned, samt minimum 1 x per halvår.

3. Feriepenge optjenes og udbetales i overensstemmelse med ferielovens bestemmelser . 4. Ved ansættelsens ophør i aftaleperioden som følge af ophævelse eller opsigelse bortfalder trænerens/ instruktørens ret til løn og andre ydelser for perioden efter ophøret.

Ved valg af omkostningsgodtgørelse godtgøres IKKE feriepenge

**§ 7: Godtgørelser**

1. Foreningen godtgør trænerens/instruktørens kørselsudgifter i egen bil i forbindelse med stævner, træningslejre og andre arrangementer i forbindelse med udførelsen af hvervet. Taksten for godtgørelse fastsættes pr. km. efter de af skattemyndighederne godkendte satser for kørsel i egen bil

**§ 8: Udlæg efter regning m.v.**

1. I forbindelse med rejser på vegne af foreningen betaler foreningen trænerens/instruktørens dokumenterede udgifter til transport, fortæring og overnatning efter nærmere forudgående aftale herom.

2. Foreningen betaler efter forudgående aftale dokumenterede udgifter til faglitteratur, porto m.v.

**§ 9: Foreningens eventuelle øvrige forpligtelser**

1. Foreningen bakker op om trænerens/instruktørens arbejde ved at være lydhør og sikre, at denne har indflydelse på træningen inden for de rammer, der er fastsat af bestyrelsen.

2. Foreningen søger at imødekomme trænerens ønsker om dygtiggørelse inden for foreningens økonomiske rammer.

**§ 10: Trænerens/instruktørens øvrige forpligtelser**

1. Træneren/instruktøren forpligter sig til ikke at videregive medlemsoplysninger eller anvende sådanne oplysninger til at hverve medlemmer til andre foreninger eller virksomheder.

2. Træneren/instruktøren har tavshedspligt i forhold til informationer, som er interne i foreningen.

3. Disse forpligtelser gælder også efter kontraktens udløb.

4. Alle træningsprogrammer, idéer og lignede, som udvikles af træneren i forbindelse med varetagelsen af hvervet, kan fortsat anvendes af både foreningen og træneren/instruktøren efter trænerhvervets ophør. Dette gør sig også gældende i forhold til programmer eller lignende, som er omfattet af eksempelvis ophavsretsloven, patentloven, designloven og varemærkeloven.

5. Trænerne accepterer Haslev Svømmeklubs retningslinjer for at håndhæve bestemmerlserne i persondata forordningen (GDPR) samt overholde reglerne for fotografering og offentliggørelse af billeder.

6. Trænerne / Instruktør acceptere offentliggørelse af billeder af deres egne billeder til brug for profilering af svømmeklubben.

**§ 11: Trænerens/instruktørens kompetence til at indgå aftaler med tredjemand**

1. Træneren/instruktøren har ikke fuldmagt til at indgå aftaler med tredjemand, som forpligter foreningen økonomisk eller på anden måde, medmindre bestyrelsen forud har givet tilladelse hertil.

**§ 12: Sponsoraftaler m.v.**

1. Træneren/instruktøren anvender den beklædning og det udstyr, som klubben eventuelt stiller til rådighed.

2. Træneren/instruktøren må ikke indgå individuelle sponsoraftaler uden forudgående godkendelse fra bestyrelsen.

3. Træneren/instruktøren er forpligtet til at stå til rådighed for eventuel sponsorpleje og lignende.

**13: Indhentning af oplysninger**

1. Foreningen har pligt til at indhente oplysninger i henhold til børneattestloven og bekendtgørelsen om behandling af personoplysninger i Det Centrale Kriminalregister om trænere/instruktører med direkte tilknytning til eller som fast færdes blandt børn og unge under 15 år. Foreningen er endvidere berettiget til i videre omfang at indhente oplysninger fra Kriminalregisteret om sådanne forhold (børneattester) for trænere/instruktører.

2. Træneren/instruktøren er forpligtet til at give samtykke til indhentning af de i stk. 1, nævne oplysninger. Hvis træneren/instruktøren ikke giver samtykke, er foreningen berettiget til ikke at indtræde i ansættelsesforholdet eller bringe dette til ophør med træneren/instruktøren uden yderligere varsel. Hvis en attest indeholder belastende oplysninger, er foreningen berettiget og forpligtet til at ophæve kontrakten omgående og uden kompensation.

3. Træneren / Instruktøren er vidende om, og acceptere, at dennes CPR nummer benyttes i forbindelse med lønbehandling samt til indhentning de i ansættelsesaftalen beskrevne attester

4. Alle oplysninger om ovenstående behandles ud fra persondatalovens regler om tavshedspligt.

**§ 14 Supplerende regler**

1. Ansættelsesforholdet er reguleret af aftalens indhold og er **ikke** omfattet af overenskomster eller funktionærlovens bestemmelser.

**§ 15 Trænerens/Instruktørens accept**

Jeg bekræfter at jeg for denne sæson ønsker at benytte følgende aflønningsmetode som oplyst i §6: (Sæt Kryds ud for det ønskede)

Jeg ønsker omkostningsgodtgørelse efter bestemmelserne i skatterådet

Jeg ønsker godtgørelse udbetalt som almindelig løn

Jeg ønsker min omkostningsgodtgørelse / løn udbetalt til følgende bank/pengeinstitut

REG NR \_\_\_\_\_ Kontonummer \_\_\_\_\_\_\_\_\_\_\_\_\_\_\_\_\_\_\_\_\_\_\_

Jeg bekræfter, at ansættelsesaftalen er blevet gennemgået, og jeg forstår indholdet af denne aftale

**§ 16: Underskrift af parterne**

1. Denne aftale underskrives i to enslydende eksemplarer, hvoraf hver part har et eksemplar

Dato:

Træner/instruktør: CPR: \_\_\_\_\_\_\_\_ - \_\_\_\_\_\_

---------------------------------------------------------

Dato:

Haslev Svømmeklub

Som repræsentant